**ДОКЛАД НА КОМИСИЯТА ДО ЕВРОПЕЙСКИЯ ПАРЛАМЕНТ И СЪВЕТА относно упражняването на правомощието за приемане на делегирани актове, предоставено на Комисията по силата на Директива 2012/18/ЕС относно контрола на опасностите от големи аварии, които включват опасни вещества, за изменение и последваща отмяна на Директива 96/82/ЕО на Съвета**

1. ВЪВЕДЕНИЕ

Целта на Директива 2012/18/ЕС на Европейския парламент и на Съвета от 4 юли 2012 г. относно контрола на опасностите от големи аварии, които включват опасни вещества, за изменение и последваща отмяна на Директива 96/82/ЕО на Съвета (Директива Севезо III)[[1]](#footnote-1) е намаляване на вероятността и последствията от промишлените аварии, за да се засили защитата на гражданите, общините и околната среда.

По силата на член 25 от посочената директива Комисията се оправомощава да приема делегирани актове с цел адаптиране на приложения II—VI към техническия прогрес. В приложенията се съдържа информацията, която предприятията, попадащи в обхвата на Директива Севезо, трябва да вземат предвид в доклада за безопасност, в политиката за предотвратяване на големи аварии и в аварийните планове, информацията, която трябва да бъде публично достъпна, както и критериите, които налагат на държавите членки задължението да уведомят Комисията за големи аварии.

2. ПРАВНО ОСНОВАНИЕ

Настоящият доклад се изисква съгласно член 26, параграф 2 от Директива 2012/18/ЕС. В съответствие с посочената разпоредба правомощията да приема делегирани актове се предоставят на Комисията за срок от пет години, считано от 13 август 2012 г., като Комисията се задължава да изготви доклад относно делегирането на правомощията най-късно 9 месеца преди изтичането на петгодишния период. Делегирането на правомощия се продължава автоматично за срокове с еднаква продължителност, освен ако Европейският парламент или Съветът възразят срещу подобно продължаване в съответствие с правилата, установени в член 26.

3. УПРАЖНЯВАНЕ НА ДЕЛЕГИРАНОТО ПРАВОМОЩИЕ

Упражняването на делегираното правомощие бе счетено за необходимо за адаптирането на редица предвидени в директивата разпоредби към техническия прогрес.

Предвид факта, че Директива Севезо III е изцяло приложима едва от юни 2015 г. (член 31, параграф 1), до момента Комисията не счете за необходимо или уместно да бъдат адаптирани нейните приложения II—VI към техническия прогрес.

4. ЗАКЛЮЧЕНИЕ

През последните пет години Комисията не е упражнила делегираните правомощия, предоставени ѝ по силата на Директива 2012/18/ЕС. Комисията приканва Европейския парламент и Съвета да вземат под внимание настоящия доклад.

1. ОВ L 197, 24.7.2012 г., стр. 1. [↑](#footnote-ref-1)